Budgetopfølgning Teknik- og Miljøudvalget pr. 31.12.2014 
Sagsfremstilling 
10.    Budgetopfølgning Teknik- og Miljøudvalget pr. 31.12.2014  
                                                                                                                        Åbent 
Sagsnr.: 326-2014-85593       J.nr.: 00.30.14            Johannes Østergaard.: 326-2015-20768 
  
SAGSFREMSTILLING 
Økonomistaben fremlægger budgetopfølgning pr. 31.12.14. Det bemærkes, at det ikke er det endelige 
regnskabsresultat for 2014. Regnskabet fremlægges for udvalg og Kommunalbestyrelsen i marts måned. Alle 
partnerskabsholdere fører dispositionsregnskaber, så de har overblik over både det faktiske forbrug og de 
dispositioner, der er foretaget fremadrettet. Disse dispositionsregnskaber danner baggrund for budgetopfølgningen. 
  
Partnerskabsholdere med merforbrug udfærdiger i dialog med fagdirektøren og Økonomistaben handleplan for 
nedbringelse af udgifterne, så de holdes inden for overførselsrammerne. Hvis det ikke er muligt at nedbringe 
udgifterne tilstrækkeligt ved en administrativ handleplan, forelægges handleplanen for det politiske niveau i særskilt 
sag. 
  
Dispositionsregnskaberne viser et samlet mindreforbrug på 12,2 mio. kr. (Sidste måned 11,0 mio. kr.)  
  
Teknik- og Udviklingsdirektøren bemærker følgende: 
  
Brugerfinansieret 
Renovationsordningen: 
Der er disponeret med et mindreforbrug på 10,0 mio.kr., (sidste måned 10,0 mio. kr.). Området skal hvile i sig selv 
over en årrække, dette er der handlet på i forbindelse med vedtagelsen af budget 2015 og de nye takster. 
  
Skattefinansieret 
Det skattefinansierede område viser et mindreforbrug på 2,2 mio. kr. (sidste måned merforbrug på 1,0 mio. kr.), 
som skyldes: 
  
Veje, Havne og Grønne områder: 
Forventer et merforbrug på 3,1 mio. kr. (sidste måned 4,3 mio. kr.). På færgedriften forventes et merforbrug på 3,6 
mio. kr. (sidste måned 3,1 mio. kr.), svarende til overførslen fra 2013, samt mindreforbrug på øvrige områder på 0,5 
mio. kr.   
  
Vintertjenesten: 
Forventer et mindreforbrug på 3,3 mio. kr., grundet den milde vinter i 2. halvår 2014. (sidste måned 2,3 mio. kr.). 
  
Teknik og Miljø: 
Forventer et mindreforbrug på 3,2 mio. kr. (sidste måned 3,2 mio. kr.), som disponeres overført til 2015 til udsat 
arbejde vedrørende grundvandsbeskyttelse og indvindingstilladelser. Arbejdet forventes udført i perioden 2015 - 
2017. 
  
Karla Vestergaard: 
Forventer mindreforbrug på grund af den tørre og varme sommer, på 0,5 mio. kr. (sidste måned 0,5 mio. kr.). 
  
Team Ejendom: 
Forventer et mindreforbrug på 1,4 mio. kr. (sidste måned 0 kr.) Mindreforbruget skyldes, at erstatningsbeløbet for 
stormskade først blev kendt og bogført i december 2014 med 1,1 mio. kr. Der har derfor været vist 
tilbageholdenhed, således at der kunne være budget til eventuelt akut opståede vedligeholdelsesarbejder. 
  
Ældreboliger: 
Der er disponeret med en netto mindreindtægt på 2,0 mio. kr. (sidste måned 0 kr.). I disponeringen, var der ikke 
tidligere taget højde for udgifter, der skal finansieres af henlæggelseskontoen. Udgiften skønnes at være ca. 0,6 mio.
kr. Der er sket en ændring i periodiseringen, hvilket har medført, at der fejlagtigt har været disponeret med 13 
måneders husleje. 
  
Entreprenørafdelingen: 
Forventer et merforbrug på 1,1 mio. kr. (sidste måned 0,7 mio. kr.), som forventes indtjent i 2015. Der blev overført 
merforbrug på 1,4 mio. kr. fra 2013. 
  
Der er igangsat analyser af økonomien i [adresse], som skal være med til at kunne vise et mere 
retvisende budget til 2015. Der er endvidere igangsat analyser af Bestiller-budgettet indenfor Vej- og Parkområdet, 
som en del af den kommende konkurrenceudsættelse, som dermed også giver mulighed for at starte drøftelser 
omkring serviceniveauer, der også skal indgå i arbejdet med konkurrenceudsættelse. 
  
Der er i forbindelse med budget 2015 og takstfastsættelsen blevet fremlagt investeringsovervejelser på 
renovationen i de kommende 3 - 10 år således, at der over tid skabes balance, samtidig med, at der fortsat er en 
takst for forbrugerne, der er forholdsvis stabil fra år til år.  
  
Udvalgets samlede mer-/mindreforbrug på anlæg er under revurdering. Der pågår en gennemgang af udgifterne til 
anlægget på Ny administrationsbygning, med henblik på bl.a., at få klarlagt, hvad entreprenørens konkurs betyder for 
anlæggets økonomi. Samtidig er der fokus på udvalgets anlægsprogram, som samler en del aktiviteter fra 2011-
2014 der igangsættes i 2014 og endeligt er gennemført senest medio 2015.  
  
BEHANDLING 
Teknik- og Miljøudvalget. 
  
INDSTILLING 
Økonomi- og Nete Bertelsen indstiller, at budgetopfølgningen tages til efterretning med Teknik- og 
Udviklingsdirektørens bemærkninger. 
  
ØKONOMISKE KONSEKVENSER 
Drift: 
Den samlede budgetopfølgning, viser et forventet mindreforbrug på udvalgets område på 12,2 mio. kr. for 2014. 
  
Anlæg: 
Budgetopfølgningen pr. 31.12.2014 viser, at der forventes en saldo ultimo 2014 på 43,1 mio. kr. 
For anlægsbevillinger i 2014, disponeres 42,3 mio. kr. overført og forbrugt i 2015. 
  
  
  
  
Bilag 
  
  
  
  
  
Teknik- og Miljøudvalgets møde den 2. februar 2015: 
Udvalget vedtog at tage budgetopfølgningen til efterretning. 
Irma Danielsen og Miljøudvalget pr. 31.12.2014 
326-2015-23201 
